هەر جە ئیسەوە نیشانەکێ وشەساڵی جە هەورامان و پانیشتو کوردستانی بەرکەوتێنێ و فرێوە جە هانێ، سەرچەمێ و تەنانەت ڕڤارەکێ وشکیشان ئاومان.
بەپاو گوزارشو (هەورامان نیوز)ی ڕڤارو (زەڵم)و هەورامانی کە سەرچەمێوی سەرەکی ئاوەو پەنگاوو (سیروان/ دەربەندیخان)یەن، جە ٢٠٢١/٠٣/٢٧ی تا بە ئارۆ وشکش کەردەن.
ڕڤارو زەڵمی کە جە سەرچەمەکەش سەرچەمەو (زەڵم)ین و دلێ شارو خورماڵی و دەشتەو شارەزووریەرە گوزەر مەکەرۆن،و مجیۆرە دەریاچەو سیروانی، جە ویرەوەری خەڵکو خورماڵی و هەورامانیەنە ،ئینە پەی یەكەمین جارەن کە جە ئەچی وەختەنە وشك بکەرۆن.
هاموەخت چەنی وشکبییەی ڕڤارو زەڵمی، ژمارێو ژیوگەپارێزێ شارو خورماڵی وێبەخشانە هۆرئێستێنێ بە پاککەردەی ڕڤارەکەی جە زبڵ و خاشاکی و ئەوامەنەکان.
نە ڤارای ڤارانی و وشکبییەی هانێ و چەمێ و ڕڤارەکان، ژیوگەپارێزێ و ئەرەنیشتێ هەورامانی و پانیشتو کوردستانیش نیگەرانێ کەردێنێ و باس جەئانەی مەکەران کە ئەگەر حکومەت و لایەنە پەیوەندیدارەکێ بەزوویی پلان و بەرنامە پەی بارودۆخەکەی نەنیارە، ڕەنگەن جە هامنی ئایندەنە کارەساتی ژیوگەیی ڕووە بڎۆنە.
